**Легенда за София**

Богат и прочут бил византийският император Юстиниян Велики. От близки и далечни страни му изпращали подаръци. Негови роби му строели крепости. Славата му се разнесла в цял свят. Но богатствата му не го направили щастлив.

Юстиниян имал само една дъщеря, която се казвала София. Момичето отдавна боледувало. Никой не можел да ú помогне. Баща ú извикал лекари от цял свят. Те донесли най-различни лекарства, но не могли да върнат здравето ú.

Един мъдрец дал съвет на императора: София трябва да напусне императорския дворец и ще оздравее, ако живее сред природата. Само чистият въздух, слънцето и бистрата вода могат да ú помогнат.

Юстиниян Велики изпратил конници по всички посоки на своята родина. Те дълго търсили такова място и най-накрая го намерили близо до Витоша. Там имало минерални извори, под лъчите на слънцето цъфтели чудни цветя.

Малкият каменен град, който се намирал тук, се наричал Сердика. София останала да живее тук. По устните ú отново се върнала хубавата ú усмивка и тя запяла с нежния си глас. И скоро оздравяла. Но София не напуснала вече това място. За благодарност тя заповядала да се построи църква, която била наречена на нейно име. Градът започнал да расте. В него били построени дворци, бани, театри, паметници. Оградили го с високи стени. Старото име било забравено. И градът започнал да се нарича София, което значи мъдрост.

1. Переведите текст (письменно).
2. Найдите пары слово – перевод:

|  |  |
| --- | --- |
| баща  | помогать |
| изпратя  | цвести |
| Намирам се  | источник |
| помогна  | послать |
| извор  | цветы |
| цъфтя  | улыбка |
| цветя  | находиться |
| усмивка  | отец |
| забравям  | начать |
| започна  | забыть |